Agenția S&P a înrăutățit perspectiva ratingului României de la stabilă la negativă. Ce spune ministrul Finanțelor
Agenția de evaluare financiară S&P Global a confirmat vineri ratingurile României la „BBB-/A-3”, dar a revizuit perspectiva de la stabilă la negativă, pe fondul riscurilor fiscale și externe ridicate. Ministrul Finanțelor, Tanczos Barna, a precizat că S&P a dat, astfel, un mesaj clar că avem nevoie de măsuri de reducere a deficitului bugetar, un buget cumpătat și un stat mai suplu.